Komisjoni määrus (EMÜ) nr 592/2004,

30. märts 2004,

millega muudetakse Euroopa Parlamendi ja nõukogu määrust (EÜ) nr 998/2003 riikide ja territooriumite loendi osas

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, [1] eriti selle artikleid 10 ja 21,

ning arvestades järgmist:

(1) Määrus (EÜ) nr 998/2003 sätestab lemmikloomade mittekaubandusliku liikumise suhtes kohaldatavad loomatervishoiunõuded ja sellisele liikumisele kohaldatavate kontrollide eeskirjad.

(2) Määruse (EÜ) nr 998/2003 alusel koostatakse enne 3. juulit 2004 loetelu kolmandatest riikidest. Kolmas riik peab enda sellesse loetellu lisamiseks tõendama oma staatust marutaudi osas ja et ta järgib teatavaid teavitamise, järelevalve, veterinaarteenuste, marutaudi vältimise ja kontrolli tingimusi ning nõudeid vaktsiinide kohta.

(3) Et vältida tarbetuid häireid lemmikloomade liikumises ja andmaks vajaduse korral kolmandatele riikidele aega lisagarantiide andmiseks, on vajalik kehtestada kolmandate riikide ajutine loetelu. Kõnealune loetelu peaks tuginema rahvusvahelise episootiaameti (OIE) kaudu saadavatel andmetel, komisjoni Veterinaar- ja Toiduameti poolt asjaomastes kolmandates riikides teostatud kontrollide tulemustel ja liikmesriikide poolt kogutud teabel.

(4) Kolmandate riikide ajutine loetelu peaks hõlmama riike, mis on marutaudivabad, ja riike, mille kohta on leitud, et marutaudioht nende territooriumilt ühendusse sisenevate liikumiste tulemusel on suurem kui marutaudioht seoses liikmesriikide vaheliste liikumistega.

(5) Seepärast tuleks määrust (EÜ) nr 998/2003 vastavalt muuta. Selguse huvides tuleks kõnealuses määruses sätestatud riikide ja territooriumide loetelu tervikuna asendada.

(6) Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 998/2003 II lisa asendatakse käesoleva määruse lisaga.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 3. juulist 2004.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 30. märts 2004

Komisjoni nimel

komisjoni liige

David Byrne

[1] ELT L 146, 13.6.2003, lk 1.

--------------------------------------------------

LISA

“II LISA

RIIKIDE JA TERRITOORIUMIDE LOETELU

A OSA

IE — Iirimaa

SE — Rootsi

UK — Ühendkuningriik

B OSA

1. jagu

a) DK — Taani, sealhulgas GL – Gröönimaa ja FO – Fääri saared

b) ES — Hispaania, sealhulgas territooriumi mandriosa, Baleaari saared ja Kanaari saared ja väljaarvatud Ceuta-Melilla;

c) FR — Prantsusmaa, sealhulgas GF – Prantsuse Guajaana, GP – Guadeloupe, MQ – Martinique ja RE – Réunion;

d) GI — Gibraltar;

e) PT — Portugal, sealhulgas territooriumi mandriosa, Azores ja Madeira;

f) A osas ja käesoleva jao punktides a, b, c ja e loetlemata liikmesriigid.

2. jagu

AD — Andorra

CH — Šveits

IS — Island

LI — Liechtenstein

MC — Monaco

NO — Norra

SM — San Marino

VA — Vatikani Linnriik

C OSA

AC — Ascensioni saar

AG — Antigua ja Barbuda

AN — Hollandi Antillid

AU — Austraalia

AW — Aruba

BB — Barbados

BH — Bahrein

BM — Bermuda

CA — Kanada

FI — Fidži

FK — Falklandi saared

HR — Horvaatia

JM — Jamaica

JP — Jaapan

KN — Saint Kitts ja Nevis

KY — Kaimanisaared

MS — Montserrat

MU — Mauritius

NC — Uus-Kaledoonia

NZ — Uus-Meremaa

PF — Prantsuse Polüneesia

PM — Saint-Pierre ja Miquelon

SG — Singapur

SH — Saint Helena

US — Ameerika Ühendriigid

VC — Saint Vincent ja Grenadiinid

VU — Vanuatu

WF — Wallis ja Futuna

YT — Mayotte”

.

--------------------------------------------------